મિલકત તબદીલી અધિનિયમની કલમ-૫૩(ક) મુજબ : કલમ-૫૩(ક) આંશિક પાલન : કોઈ વ્યક્તિ પોતે અથવા પોતાના વતી સહી કરેલા લખાણથી કોઈ સ્થાવર મિલકત અવેજસર તબદીલ કરવાનો કરાર કરે અને તે ઉપરથી તબદીલી થવા માટેની જરૂરી વાજબી ચોકસાઈ સાથે નક્કી કરી શકાય તેમ હોય અને તબદીલીથી મેળવનારે તે કરારના આંશિક પાલનમાં તે મિલકત અથવા તેના કોઈ ભાગનો કબજો લીધો હોય અથવા પોતે અગાઉથી કબજો ધરાવતો હોય અને કરારના આંશિક પાલનમાં કબજો ધરાવવાનું ચાલુ રાખે અને કરારનો વધુ અમલ કરવા માટે તેણે કંઈક કૃત્ય કર્યું હોય અને તબદીલીથી મેળવનારે કરારના પોતાના ભાગનું પાલન કર્યું હોય અથવા કરાર માટે પોતે તૈયાર હોય ત્યારે સદરહુ કરાર રજિસ્ટર કરાવવો જોઈતો હોય તો પણ રજિસ્ટર કરાવ્યો ન હોય અથવા તબદીલી અંગેનું ખત હોય ત્યારે તે વખતે અમલમાં હોય તેવા કોઈ કાયદાથી તે માટે ઠરાવેલી રીતે સદરહુ તબદીલી પૂરી કરવામાં આવી ન હોય તે છતાં તબદીલી કરનારને અથવા તેની પાસેથી હક પ્રાપ્ત કરનાર તબદીલીથી મેળવનાર સામે અને તેની પાસેથી હક પ્રાપ્ત કરનારા સામે જે મિલકતનો તબદીલીથી લેનારે કબજો લીધો હોય અથવા કબજો ધરાવવાનું ચાલુ રાખ્યું હોય તે મિલકત અંગે તે કરારની શરતોથી સ્પષ્ટ રીતે જોગવાઈ કરેલા હક સિવાયના કોઈ હકનો અમલ કરાવવામાં બાધ આવશે.